1. **!TERVEZETT**

# Hortobágy Községi Önkormányzat

# Képviselő-testületének

**/2020. ()**

**ö n k o r m á n y z a t i r e n d e l e t e**

**a 2019. évi zárszámadásról**

Hortobágy Község Önkormányzatának Képviselő-testülete az Alaptörvény 32. cikk (2) bekezdésében biztosított eredeti jogalkotói hatáskörében, az Alaptörvény 32. cikk (1) bekezdés a.) és f.) pontjában meghatározott feladatkörében eljárva a következőket rendeli el:

**1. §**

A 2019. évi költségvetés végrehajtását a 1. számú melléklet szerinti részletezésben **903.077.279.-Ft** költségvetési bevételi főösszeggel és **302.971.288.-Ft** költségvetési kiadási főösszeggel jóváhagyja.

**2. §**

(1) Az önkormányzat és intézménye működési és felhalmozási bevételek és kiadások összesített mérlegét a 2. számú melléklet, az önkormányzat pénzügyi mérlegét a 2/a. számú, az óvoda pénzügyi mérlegét 2/b. számú melléklet tartalmazza.

(2) A tárgyévi bevételek és kiadások különbözeteként jelentkező hiányt, valamint a költségvetési hiány belső és külső finanszírozását a 3. számú melléklet tartalmazza.

**3. §**

(1) Az önkormányzat és intézménye összesített bevételeit forrásonként a 4. számú melléklet tartalmazza. Az önkormányzat bevételeit a 4/a. számú, az óvoda bevételeit 4/b. számú melléklet tartalmazza. Az összesített költségvetési bevételeket **926.840.126.-Ft** főösszeggel jóváhagyja.

(2) Az önkormányzat és intézménye összesített tárgyévi kiadásait az 5. számú mellékletben részletezettek szerint **326.734.135.-Ft** összegben jóváhagyja. Az önkormányzat kiadásait az 5/a. számú, az óvoda kiadásait az 5/b. számú melléklet tartalmazza.

**4. §**

Az önkormányzat és intézménye összesített felhalmozási kiadásainak teljesítését a 6. számú melléklet szerinti részletezésben – elfogadja. Az önkormányzat beruházási kiadásait a 6/a. számú, az óvoda beruházási kiadásait 6/b. számú melléklet mutatja be.

**5. §**

## A többéves kihatással járó döntéseit, valamint a belföldi és külföldi adósságállomány alakulását a 7. sz. melléklet szerint fogadja el.

**6. §**

(1) Az önkormányzat 2019. évi összesített maradványát jelen rendelet 8. számú melléklete - a költségvetési beszámolóban szereplő maradvánnyal megegyezően **600.115.993.-Ft** összegben tartalmazza. Az önkormányzat maradványa **597.126.705.-Ft**, a Hortobágyi Nyitnikék Óvoda maradványa **2.989.288.-Ft**.

(2) Az önkormányzat összesített nyitó pénzkészlete 2019. január 1-jén: 575.924.512.-Ft volt, 2019. december 31-én az összesített záró pénzkészlete: **600.466.482.-Ft**. A pénzeszköz változás +24.541.970.-Ft. A pénzeszközváltozását a képviselő testület elfogadja és jóvá hagyja. A pénzeszközök változását a 9. számú melléklet mutatja be.

**7. §**

A képviselő-testület az önkormányzat közvetett támogatásait a 10. számú melléklet szerint elfogadja és jóváhagyja.

**8. §**

Az önkormányzat összesített eredmény-kimutatását a 11. számú melléklet alapján **+5.438.017.-Ft** mérleg szerinti eredménnyel a képviselő-testület elfogadja. Az önkormányzat mérleg szerinti eredménye **+5.804.913.-Ft,** melyet a 11/a. számú melléklet, a Hortobágyi Nyitnikék Óvoda mérleg szerinti eredménye **-366.896.-Ft**, melyet a 11/b. számú melléklet mutat be.

**9.§**

Az önkormányzat konszolidált számviteli mérlegét a 12. számú melléklet mutatja be, a képviselő-testület **2.878.011.869.-Ft** főösszeggel fogadja el a képviselő-testület. Az önkormányzat mérlegét (12/a. számú melléklet), **2.873.777.678.-Ft**-tal, a Hortobágyi Nyitnikék Óvoda mérlegét (12/b. számú melléklet), **4.234.191.-**Ft-tal fogadja el.

**10.§**

Az önkormányzat kiadásainak kormányzati funkció szerinti megbontását a 13/a. számú melléklet, a Hortobágyi Nyitnikék Óvoda kiadásainak kormányzati funkció szerinti megbontását a 13/b. számú melléklet szerint elfogadja.

**11. §**

(1) A 14. számú melléklet az önkormányzat összesített vagyonkimutatását tartalmazza, melyet elfogad és jóváhagy a képviselő-testület. A 14/a. számú melléklet az önkormányzat vagyonkimutatását, a 14/b. számú melléklet az óvoda vagyonkimutatását tartalmazza.

(2) Az önkormányzat részesedéseit a 15. számú melléklet tartalmazza.

**12.§**

A 16. számú melléklet bemutatja a költségvetési évet követő három év tervezett bevételeit és kiadásait.

**13. §**

(1) E rendelet 2020. július 2-án lép hatályba.

(2) E rendelet hatálybalépésével egyidejűleg az önkormányzat 2019. évi költségvetéséről szóló 2/2019. (II.18.) önkormányzati rendelet hatályát veszti.

Hortobágy, 2020. június 30.

**Jakab Ádám András Dr. Hajdu Miklós János**

**polgármester jegyző**

***ZÁRADÉK:*** A rendelet kihirdetve, a Balmazújvárosi Közös Önkormányzati Hivatal Hortobágyi Kirendeltségének hirdetőtábláján kifüggesztve: 2020. július napján.

**Dr. Hajdu Miklós János**

**jegyző**